BOSNA I HERCEGOVINA

REPUBLIKA SRPSKA 

OSNOVNI SUD U BIJELJINI 

Broj: 80 0 I 112654 19 I 

Bijeljina, 18.07.2024. godine

    OSNOVNI SUD U BIJELJINI, po sudiji Ljilji Rajković, u pravnoj stvari tražioca izvršenja Panić Željko, nastanjen u 63352 Eskilstuna, Vidargatan 17 Kraljevina Švedska, zastupan po punomoćniku Cocalić Fikretu i Imamović Dinu,  advokatima iz Sarajeva, protiv izvršenika Panić (Miro) Siniše iz Bijeljine, Vladimira Gaćinovića br. 22, radi prinudne naplate novčanog potraživanja, donio je dana 18.07.2024. godine sljedeći:
Z A K LJ U Č A K


ODREĐUJE SE drugo ročište za prodaju nepokretnosti izvršenika Panić (Miro) Siniše za dan 10.09.2024. godine, sa početkom u 11,30 časova, kancelarija broj 41, označenih kao:

            -kč.br. 408/20 KRUŠEVLJE u naravi stambena zgrada površine 216 m2, i dvorište površine 309 m2, upisano u zk. ul. br. 5215 k.o. Bijeljina 2, u kome je Panić Mire Siniša upisan sa pravom susvojine sa dijelom 275/525, a Panić Mire Saša sa pravom susvojine sa dijelom  250/525,

           -kč 408/20 E 1 pomoćna prostorija površine 98 m2, stambena zgrada površine 216 m2, upisane u zk ul br 9668 k.o. Bijeljina 2,  u kome je Panić (Mire) Siniša upisan sa pravom susvojine sa dijelom 1/2, a Panić (Mire) Saša sa pravom susvojine sa dijelom  1/2,

           -kč. br. 408/20 E 2 petosoban stan površine 154 m2, upisan u zk ul br. 9669 k.o. Bijeljina 2, u kome je Panić Mire Siniša upisan sa pravom svojine sa dijelom 1/1, navedene nepokretnosti odgovaraju po po broju i površini nepokretnostima upisanim u Ln broj: 6138/3  k.o. Bijeljina 2.


Vrijednost nepokretnosti koje su predmet prodaje, prema nalazu vještaka građevinske struke Izić Mirsada od 04.05.2021. godine iznosi  242.659,42 KM.

Na drugom ročištu za prodaju nekretnina iz tač. I ovog Zaključka, ne može se prodati ispod 1/3 utvrđene vrijednosti.

Na javnoj prodaji mogu učestvovati sva fizička i pravna lica osim lica navedenih u  čl. 88 Zakona o izvršnom postupku ( Sl. glasnik RS br. 59/03 ), uz uvjet da prije ročišta za prodaju na ime osiguranja polože iznos od 1/10 od utvrđene vrijednosti nekretnine, s tim što ne može iznositi više od 10.000,00 KM.

Osiguranje se polaže na račun posebnih namjena – Depozitni račun osnovnih sudova broj  562-099-8130145898 NLB banka A.D. Banja Luka, vrsta prihoda 223171, opština 005, budžetska organizacija 1067001, poziv na broj  112654 19 I.  Dokaz o uplati predujmljenih sredstava, uz oznaku broja spisa, priložiti sudu najkasnije prije početka zakazanog ročišta.Tražilac izvršenja po čijem prijedlogu je određeno izvršenje, nije dužan dati osiguranje kao i nosioci prava upisanih u zemljišnoj knjizi koja prestaju prodajom nepokretnosti, ako njihova potraživanje dostižu iznos osiguranja.

     Kupac sa najvišom ponudom plaća ukupnu prodajnu cijenu umanjenu za položeno osiguranje, koju je dužan uplatiti na na  račun  račun posebnih namjena – Depozitni račun  osnovnih sudova broj  562-099-8130145898 NLB banka A.D. Banja Luka, vrsta prihoda 223171, opština 005, budžetska organizacija 1067001, poziv na broj  112654 19 I, u roku od 30 dana nakon održane javne prodaje. Kupac je dužan platiti porez na promet nekretnina i taksu u vezi sa prodajom, ukoliko se stranke drugačije ne dogovore.

    Ponuđačima čija ponuda nije prihvaćena, osim za tri najpovoljnija ponuđača, vratit će se osiguranje odmah nakon zaključenja javnog nadmetanja. U slučaju da sva tri najpovoljnija ponuđača ne ispune svoje obaveze, sud će oglasiti da ročište nije uspjelo i zakazati novu prodaju. Iz položenog osiguranja namiriti će se troškovi nove prodaje.

   Sud će obustaviti izvršni postupak ukoliko se nepokretnost ne može prodati ni na drugom ročištu. Obustava izvršnog postupka ne sprečava pokretanje novog izvršnog postupka, radi naplate tog potraživanja na istoj nepokretnosti. 

       Ovaj zaključak objaviti će se na sudskoj oglasnoj tabli. Stranka može o svom trošku objaviti zaključak o prodaji u sredstvima javnog informisanja, odnosno da o zaključku obavijesti lica koja se bave posredovanjem u prodaji nepokretnosti.

  Stranke se mogu sporazumjeti da se prodaja navedene nekretnine izvrši i neposrednom pogodbom do otvaranja ročišta za javno nadmetanje.

Pouka o pravnom lijeku:

Protiv ovog zaključka nije dozvoljen pravni lijek.                                                                                                                                                                   

  







                   S u d i j a






                                                   Ljilja Rajković
